‘એની ચિંતા ના કર...’ પત્નીએ પતિને ધરપત આપી. ‘આપણે વાત કરતા હોઈએ અને પપ્પા સાંભળતા હોય ત્યારે એ લોકો હાજર હોય તો પણ ત્રણમાંથી એકેય મોં ના ખોલે. આપણી વાત પૂરી થાય એ પછી પણ આ મુદ્દો એવો છે કે પપ્પાને સલાહ આપવાની કોઈ હિંમત ના કરે...’ સહેજ વિચારીને એણે પતિ સામે જોયું. ‘જો પપ્પા સામેથી સલાહ માગે... જો કે આવી શક્યતા સાવ ઓછી છે. છતાં, જો એ સૂચન કે સલાહ માત્રે તો આદિત્ય અને ભાસ્કર શું કરશે એ મને ખબર છે. એ બંને મારા સગાભાઈ છે એમની રગેરગનો મને પરિચય છે. પપ્પા જે બોલ્યા હશે એ એમણે ધ્યાનથી સાંભળ્યું હશે અને એમનો રણકો પારખીને એમની ઈચ્છા જાણી લીધી હશે. પપ્પાનો વિચાર પોઝિટિવ હશે તો એ બંને હા પાડશે. પપ્પાની અનિચ્છા લાગેશે તો એ બંને પમ ના પાડશે, પપ્પાની હામાં હા કહેશે...’